# Linus Torvalds

| Linus Torvalds |
| --- |
|  |
| Født | Linus Benedict Torvalds 28. des. 1969 (56 år) Helsingfors |
| Beskjeftigelse | Programmerer, programvareutvikler, skribent, oppfinner, blogger, informatiker, ingeniør, forretningsdrivende  |
| Akademisk grad | Master of Science |
| Utdannet ved | Helsingfors universitet (1988–1996; studieretning: informatikk, akademisk grad: mastergrad) Svenska normallyceum |
| Ektefelle | Tove Torvalds (1997–) |
| Far | Nils Torvalds |
| Mor | Anna Torvalds |
| Søsken | Leo Torvalds Christopher Torvalds Alexander Torvalds Sara Torvalds |
| Barn | Patricia Miranda Torvalds Daniela Yolanda Torvalds Celeste Amanda Torvalds |
| Nasjonalitet | USA (2010–) Finland |
| Medlem av | Kungliga Ingenjörsvetenskapsakademien |
| Utmerkelser |
13 oppføringer
Millenniumprisen for teknologi (2012) Computer Pioneer Award (2014) 100 største finner Lovelace-medaljen (2000) Æresdoktor ved Stockholms universitet (1999) EFF Award (1998) Æresdoktor ved universitetet i Helsinki (2000) Computer History Museum fellow (2008) Internet Hall of Fame (2012) Årets europeer (2001) IEEE Masaru Ibuka Consumer Electronics Award (2018) Nokia Foundation Recognition Award Takeda Awards (2001) |
|

---

Linus Torvalds på Commons |

**Linus Benedict Torvalds** (født 1969) er en finsk programmerer. Han er kjent for sitt arbeid med operativsystemkjernen Linux.

## Bakgrunn

Han er sønn av Nils og Anna Torvalds. Navnet Linus fikk han etter den amerikanske kjemikeren Linus Pauling. Han gikk på Helsingfors universitet i perioden 1988–1996, der han tok mastergrad i informatikk.

Fra februar 1997 til juni 2003 jobbet Torvalds for Transmeta Corporation, et firma som utvikler og selger mikroprosessorer med tilhørende teknologi. Torvalds er tilknyttet Open Source Development Labs, et programvarekonsortium som har som hovedmål å videreutvikle linuxkjernen.

## Historien med Linux

Linus skrev en e-post den 25. august 1991 til *comp.os.minix.*

```
From: Linus Benedict Torvalds
Newsgroups: comp.os.minix
Subject: What would you like to see most in minix?
Date: 25 Aug 91 20:57:08 GMT
Organization: University of Helsinki

Hello everybody out there using minix –

I'm doing a (free) operating system (just a hobby, won't be big and professional like gnu)
for 386(486) AT clones. This has been brewing since april, and is starting to get ready.
I'd like any feedback on things people like/dislike in minix, as my OS resembles it somewhat
(same physical layout of the file-system (due to practical reasons) among other things).

I've currently ported bash(1.08) and gcc(1.40), and things seem to work. This implies that
I'll get something practical within a few months, and I'd like to know what features most
people would want. Any suggestions are welcome, but I won't promise I'll implement them :-)

Linus

PS. Yes – it's free of any minix code, and it has a multi-threaded fs. It is NOT protable
uses 386 task switching etc), and it probably never will support anything other than
AT-harddisks, as that's all I have :-(.

```

Inspirert av operativsystemet Minix (utviklet av Andrew Tanenbaum) startet Torvalds arbeidet med å lage et Unix-lignende operativsystem han kunne kjøre på sin egen hjemme-PC.[*trenger referanse*] Selv brukte Torvalds arbeidsnavnet Linux på den nye kjernen. Da systemet skulle legges ut på Internett syntes han at navnet var litt for egosentrisk, og han valgte da heller å kalle det for *Freax* (Free, freak og X for å indikere at dette var en Unix-klone). Men da hans venn Ari Lemmke la systemet ut på ftp.funet.fi, valgte Lemmke å kalle katalogen for pubOS/Linux da han ikke syntes noe særlig om Freax-navnet.[*trenger referanse*]

Torvalds og Tanenbaum har hatt flere feider, mest berømt er deres Usenet-diskusjon fra 1992.[*trenger referanse*] Her hevder Tanenbaum at Torvalds idé om å designe en monolittisk kjerne var gammeldags. Selv mente Tanenbaum at en mikrokjernebasert design var fremtiden. Steve Jobs fra Apple fremsatte på et tidspunkt en idé om at Linus Torvalds burde slå seg sammen med Apple i arbeidet med den nye operativsystemkjernen i det som skulle bli Mac OS.[*trenger referanse*] Dette avslo Torvalds, i hovedsak fordi Mac OS var basert på mikrokjernedesign.

Man regner med at bare rundt 2 % av Linux-kjernen er skrevet av Torvalds selv, men han eier fortsatt varemerket Linux og overvåker bruken av dette via organisasjonen Linux International. Selv om mye av koden skrives av andre, har han fortsatt kontrollen over hvilke nye funksjoner som finner veien inn i Linux-kjernen. Andre operativsystemaspekter som grensesnitt og kompilatorer styres av andre. Flere har pekt på at siden Linux-kjernen bare er en del av operativsystemet, bør en også anerkjenne arbeidet og visjonene som GNU-utviklerne har gjort ved å kalle distribusjoner basert på GNU-programvare GNU/Linux eller GNU+Linux.[*trenger referanse*]

## Fotnoter

## Referanser

## Eksterne lenker

* (en) Offisielt nettsted

* (en) Linus Torvalds – kategori av bilder, video eller lyd på Commons

* (en) Linus Torvalds – galleri av bilder, video eller lyd på Commons
* (en) Linus Torvalds på Internet Movie Database

* (en) Linus Torvalds på AllMovie

* (en) Linus Torvalds hos Rotten Tomatoes

* (en) Linus Torvalds hos The Movie Database
* (en) Linus Torvalds på GitHub

* Linus Torvalds på LinkedIn

* (en) Linus Torvalds på Mastodon

* (en) Linus Torvalds på YouTube
* «Linus Torvalds». *Biografiskt lexikon för Finland* (på svensk). Helsingfors: Svenska litteratursällskapet i Finland. 2008–2011. URN:NBN:fi:sls-5464-1416928958070.